भैंस लूटेरो के टेंपो कई जगह सीसीटीवी में कैद हुए हैं लेकिन उनके नंबर CCTV की कवरेज में नहीं आ पाते और अभी तक भैंस लूटेरो को पुलिस पकड़ नही पाई है न ही शिनाख्त कर पाई है। इसी महीने में इसी से लगते एरिया हिरणकी , रमजानपुर और बख्तावरपुर में भी भैंस लूटने वाले इस गिरोह ने दस्तक दी और हिरणकी गांव में तो लूट को अंजाम भी दिया इसी तरह बवाना थाना एरिया और बाहरी दिल्ली के कई इलाकों में इस तरह भैंस लूट की घटनाएं आम बात हो चुकी है।ये चोर नहीं बल्कि डकैत होते हैं जिनके हाथों में हथियार होते हैं विरोध करने वाले को सीधे गोली मारकर फरार हो जाते हैं। केशवनगर में भी इन्होंने फायरिंग की गनीमत रही कि गुलबीर राठी फायरिंग में बच गए वरना बीती रात स्वरूप नगर थाना एरिया केशव नगर में भी गुलबीर राठी की मौत गोली लगने से हो सकती थी यहां गुलबीर राठी बाल बाल बचे। स्वरूप नगर थाना पुलिस मामला दर्ज कर चोरों की तलाश में जुटी है और अभी तक चोरों का कोई सुराग नहीं लग पाया है।